CELEX: 32003D0427
Language: el
Date: 2003-06-05 00:00:00
Title: 2003/427/ΕΚ: Απόφαση της Επιτροπής, της 5ης Ιουνίου 2003, για την έγκριση της διάθεσης στην αγορά του πλούσιου σε DHA (εικοσιεξανοϊκό οξύ) ελαίου που παράγεται από το μικροφύκος Schizochytrium sp. ως νέο συστατικό τροφίμων σύμφωνα με τον κανονισμό (EΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2003) 1790]

Avis juridique important

|

32003D0427

2003/427/ΕΚ: Απόφαση της Επιτροπής, της 5ης Ιουνίου 2003, για την έγκριση της διάθεσης στην αγορά του πλούσιου σε DHA (εικοσιεξανοϊκό οξύ) ελαίου που παράγεται από το μικροφύκος Schizochytrium sp. ως νέο συστατικό τροφίμων σύμφωνα με τον κανονισμό (EΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2003) 1790]  

Επίσημη Εφημερίδα αριθ. L 144 της 12/06/2003 σ. 0013 - 0014

Απόφαση της Επιτροπήςτης 5ης Ιουνίου 2003για την έγκριση της διάθεσης στην αγορά του πλούσιου σε DHA (εικοσιεξανοϊκό οξύ) ελαίου που παράγεται από το μικροφύκος Schizochytrium sp. ως νέο συστατικό τροφίμων σύμφωνα με τον κανονισμό (EΚ) αριθ. 258/97 του Ευρωπαϊκού Κοινοβουλίου και του Συμβουλίου[κοινοποιηθείσα υπό τον αριθμό Ε(2003) 1790](Το κείμενο στην αγγλική γλώσσα είναι το μόνο αυθεντικό)(2003/427/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων(1), και ιδίως το άρθρο 7,την αίτηση που υπέβαλε η εταιρεία Martek Biosciences Corporation, πρώην OmegaTech GmbH, στις αρμόδιες αρχές του Ηνωμένου Βασιλείου στις 13 Φεβρουαρίου 2001 για τη διάθεση στην αγορά του πλούσιου σε DHA (εικοσιεξανοϊκό οξύ) ελαίου που παράγεται από το μικροφύκος Schizochytrium sp. ως νέο συστατικό τροφίμων,την αρχική έκθεση αξιολόγησης που εκπονήθηκε από τις αρμόδιες αρχές του Ηνωμένου Βασιλείου,Εκτιμώντας τα ακόλουθα:(1) Στην αρχική του έκθεση αξιολόγησης το αρμόδιο όργανο αξιολόγησης των τροφίμων του Ηνωμένου Βασιλείου κατέληξε στο συμπέρασμα ότι το πλούσιο σε DHA (εικοσιεξανοϊκό οξύ) έλαιο που παράγεται από το μικροφύκος Schizochytrium sp. είναι ασφαλές για την κατανάλωση από τον άνθρωπο.(2) Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 20 Ιουνίου 2002.(3) Εντός της προθεσμίας των 60 ημερών που ορίζει το άρθρο 6 παράγραφος 4 του κανονισμού (ΕΚ) αριθ. 258/97, προβλήθηκαν αιτιολογημένες αντιρρήσεις για τη διάθεση στην αγορά του προϊόντος σύμφωνα με αυτή τη διάταξη.(4) Η εταιρεία OmegaTech GmbH, ανταποκρινόμενη στα σχόλια και στις αντιρρήσεις που προβλήθηκαν, τροποποίησε τις προδιαγραφές και τις εφαρμογές του πλουσίου σε DHA ελαίου. Αυτές οι τροποποιήσεις συζητήθηκαν με εμπειρογνώμονες των κρατών μελών στις 21 Oκτωβρίου 2002.(5) Με βάση την αρχική έκθεση αξιολόγησης, καθορίστηκε ότι το πλούσιο σε DHA (εικοσιεξανοϊκό οξύ) έλαιο που παράγεται από το μικροφύκος Schizochytrium sp πληροί τα κριτήρια που ορίζονται στο άρθρο 3 παράγραφος 1 του κανονισμού (ΕΚ) αριθ. 258/97.(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το πλούσιο σε DHA (εικοσιεξανοϊκό οξύ) έλαιο που παράγεται από το μικροφύκος Schizochytrium sp. όπως προσδιορίζεται στο παράρτημα 1, επιτρέπεται να διατεθεί στην αγορά της Κοινότητας ως νέο συστατικό τροφίμων για τις χρήσεις και στα ανώτατα όρια που αναφέρονται στο παράρτημα 2.Άρθρο 2Η ονομασία "πλούσιο σε DHA έλαιο" που παράγεται από το μικροφύκος Schizochytrium sp. πρέπει να αναγράφεται στην επισήμανση του προϊόντος ως έχει ή στον κατάλογο των συστατικών των τροφίμων στα οποία περιέχεται.Άρθρο 3Η παρούσα απόφαση απευθύνεται στην εταιρεία Martek Biosciences Corporation, 6480 Dobbin Road, Columbia, Maryland 21045, ΗΠΑ.Βρυξέλλες, 5 Ιουνίου 2003.Για την ΕπιτροπήDavid ByrneΜέλος της Επιτροπής(1) ΕΕ L 43 της 14.2.1997, σ. 1.ΠΑΡΑΡΤΗΜΑ 1ΠΡΟΔΙΑΓΡΑΦΕΣ ΤΟΥ ΠΛΟΥΣΙΟΥ ΣΕ DHA (ΕΙΚΟΣΙΕΞΑΝΟΪΚΟ ΟΞΥ) ΕΛΑΙΟΥ ΠΟΥ ΠΑΡΑΓΕΤΑΙ ΑΠΟ ΕΚΧΥΛΙΣΗ ΜΕ ΕΞΑΝΙΟ ΑΠΟ ΤΟ ΜΙΚΡΟΦΥΚΟΣ SCHIZOCHYTRIUM SP.&gt;ΘΕΣΗ ΠΙΝΑΚΑ&gt;ΠΑΡΑΡΤΗΜΑ 2ΧΡΗΣΕΙΣ ΤΟΥ ΠΛΟΥΣΙΟΥ ΣΕ DHA (ΕΙΚΟΣΙΕΞΑΝΟΪΚΟ ΟΞΥ) ΕΛΑΙΟΥ ΠΟΥ ΠΑΡΑΓΕΤΑΙ ΑΠΟ ΤΟ ΜΙΚΡΟΦΥΚΟΣ SCHIZOCHYTRIUM SP.&gt;ΘΕΣΗ ΠΙΝΑΚΑ&gt;Σημείωση:Όλα τα τρόφιμα που περιέχουν πλούσιο σε DHA έλαιο που παράγεται από το μικροφύκος Schizochytrium sp. πρέπει να παρουσιάζουν οξειδωτική σταθερότητα με βάση την κατάλληλη [και] αναγνωρισμένη σε εθνικό και διεθνές επίπεδο μεθοδολογία της δοκιμασίας (π.χ. AOAC).